สอบถามคะการขูดมดลูกตอนที่ยังมีเลือดไหลอยู่ทำได้ไหมคะ
สวัสดีค่ะ การขูดมดลูกคือการที่แพทย์ใส่เครื่องมือทางการแพทย์เข้าไปในมดลูก เพื่อขูดนำเลือดที่ตกค้างในมดลูกออกมา เป็นหัตถการที่ทำใน-ผู้ที่แท้งไม่ครบ คือแท้งออกมาแต่ไม่สมบูรณ์ ยังมีเลือดออกจากมดลูกตลอดเวลา หากปล่อยให้เลือดออกมาเองเรื่อยๆ อาจจะเสียเลือดมากจนช็อกได้ แพทย์จึงต้องทำการขูดมดลูกเอาเลือดที่ตกค้างอยู่ออกมาทีเดียวให้เสร็จ-ผู้ที่มีเลือดออกผิดปกติจากช่องคลอด คือขูดเอาเนื้อจากมดลูกไปตรวจว่ามีความผิดปกติอะไรการขูดมดลูกเป็นการรักษาภาวะเลือดออกผิดปกติจำนวนมากทางช่องคลอดอย่างหนึ่ง จึงทำได้แม้ยังมีเลือดไหลอยู่ เป้าหมายก็เพื่อช่วยหยุดเลือดค่ะหลังขูดมดลูกการมีประจำเดือนจะกลับมาเป็นปกติใน 4-6 สัปดาห์ ในช่วง 4-6 สัปดาห์แรกหลังขูดมดลูกควรงดการมีเพศสัมพันธ์เพื่อลดโอกาสติดเชื้อในมดลูก รับประทานยาฆ่าเชื้อ ยาแก้ปวดตามแพทย์สั่ง และกลับไปติดตามอาการตามนัด หากมีเลือดออกผิดปกติทางช่องคลอด มีไข้ มีตกขาวที่มีกลิ่นเหม็นหลังขูดมดลูกควรกลับไปพบแพทย์ทันที